**73.§**

# **Par līdzfinansējumu un telpu nodošanu bezatlīdzības lietošanā biedrībai „Ogresgalieši”**

(L.Zadvinska)

Izskatot Ogresgala pagasta biedrības “Ogresgalieši”, reģ. Nr.40008142709, iesniegumu (reģistrēts Ogres novada pašvaldībā 18.10.2013. Nr.1-10.4/715) un noklausoties Ogres novada pašvaldības aģentūras “Ogres novada Kultūras centrs” direktores Ligitas Zadvinskas sniegto informāciju, pamatojoties uz likuma „Par pašvaldībām” 21. panta pirmās daļas 14. punkta „a” un „b” apakšpunktiem un likuma „Publiskas personas finanšu līdzekļu izšķērdēšanas novēršanu” 5. panta otrās daļas 4.¹ punktu,

**balsojot: PAR –** 15 balsis (E.Bartkevičs, A.Ceplītis, V.Gaile, R.Javoišs, S.Kirhnere, J.Laizāns, M.Legzdiņš, A.Mangulis, Dz.Mozule, V.Pūķe, M.Siliņš, L.Strelkova, D.Širovs, I.Tamane, I.Vecziediņa), **PRET** – nav, **ATTURAS** – nav,

Ogres novada dome **NOLEMJ:**

1. **Piešķirt** līdzfinansējumu biedrības „Ogresgalieši” (Reģ. Nr.40008142709) projekta “Tautas tērpu iegāde Ogresgala bērnu un jauniešu kolektīviem” īstenošanai **Ls 999,89** (deviņi simti deviņdesmit deviņi lati 89 santīmi) jeb EUR 1422,72 (viens tūkstotis četri simti divdesmit divi *euro* 72 centi) apmērā, kas ir 10% no projekta kopējās summas Ls 9998,94 (deviņi tūkstoši deviņi simti deviņdesmit astoņi lati 94 santīmi) jeb EUR 14227,21 (četrpadsmit tūkstoši divi simti divdesmit septiņi *euro* 21 cents).
2. **Uzdot** Ogres novada pašvaldības finanšu-ekonomikas nodaļas vadītājai **Silvijai Velbergai** šī lēmuma 1. punktā paredzēto finansējumu iekļaut 2014. gada budžetā.
3. **Nodot** Ogres novada pašvaldības aģentūras “Ogres novada Kultūras centrs” struktūrvienības Ogresgala Tautas nams telpas Nr.1 un Nr.2 otrajā stāvā ar kopējo platību 25,8 m2 bezatlīdzības lietošanā biedrībai „Ogresgalieši” uz laiku līdz 2020. gada 21. jūlijam ar nosacījumu, ka biedrībai „Ogresgalieši” tiek saglabāts sabiedriskā labuma organizācijas statuss un biedrība katra gada beigās iesniedz Ogres novada pašvaldībai pārskatu par biedrības darbību.
4. **Noteikt,** ka telpas Nr.1 un Nr.2 otrajā stāvā izmantojamas vienīgi tērpu (pamatlīdzekļu) novietošanai, pretējā gadījumā tās atdodamas atpakaļ.
5. **Uzdot** Ogres novada pašvaldības aģentūrai „Ogres novada Kultūras centrs” **noslēgt** ar biedrību „Ogresgalieši” telpu bezatlīdzības lietošanas līgumu.
6. **Kontroli** par lēmuma izpildi uzdot pašvaldības izpilddirektoram **Pēterim Špakovskim**.